ai4bharat/Pralekha huggingface dataset:
پیٹرولیم اور قدرتی گیس کی وزارت
حکومت بین وزارتی کمیٹی کی سفارشات نافذ کرے گی جس نے پیٹرولیم اور گیس کے سیکٹر میں تلاش سے متعلق بہت سی سفارشات کی ہیں
نئی دہلی،01فروری/ حکومت اعلی سطح کی بین وزارتی کمیٹی کی سفارشات کو نافذ کرنے کے عمل سے گزررہی ہے۔ جس نے گیس اور پیٹرولیم کے سیکٹر میں تلاش سے متعلق بہت سی مخصوص سفارشات کی ہیں۔آج پارلیمنٹ میں 2019-20 کا عبوری بجٹ پیش کرتے ہوئے خزانہ ، کارپوریٹ امور ، ریلوے اور کوئلے کے مرکزی وزیر جناب پیوش گوئل نے کہا کہ خام تیل اور قدرتی گیس پر ہندوستان کا درآمداتی انحصار ہماری حکومت کے لئے ایک بڑی تشویش کا ذریعہ رہی ہے۔ ہم نے متبادل ٹیکنالوجیوں اور بائیو ایندھن کے استعمال کے ذریعہ بڑھتی ہوئی مانگ کو پورا کرنے کے لئے بہت سے اقدامات کئے ہیں۔درآمدات کو کم کرنے کے لئے ہائیڈرو کاربن کی پیداوار کو بڑھانے کے لئے فوری کارروائی کی ضرورت ہے۔کمیٹی کی سفارشات میں پیٹرولیم اور گیس کی تلاش کے لئے بولی کے نظام میں تبدیلی شامل ہیں۔
اجولا یوجنا کے تحت کنکشن
عبوری بجٹ میں کہا گیا ہے کہ 6 کروڑ سے زیادہ کنکشن پہلے ہی اجولا یوجنا کے تحت دے دیئے گئے ہیں۔ جناب گوئل نے کہا کہ ہمارے الیکشن منشور میں ہم نے وعدہ کیا تھا کہ ہم صاف ستھرا ایندھن فراہم کرکے دیہی ہندوستان میں خواتین کی زندگی کو بدل دیں گے۔دیہی علاقوں میں ہر گھر میں صحت کے تحفظ کے لئے اور اس بات کو یقینی بنانے کے لئے کہ ایک خاتون اپنے کنبے کو پالنے کے لئے کھانا پکانے کے دوران آنسو نہ بہائے۔ ہماری حکومت نے اجولا یوجنا کے تحت 8 کروڑ مفت ایل پی جی کنکشن فراہم کرنے کا ایک پروگرام بنایا ہے۔6کروڑ سے زیادہ ایل پی جی کنکشن پہلے ہی فراہم کردیئے گئے ہیں اور باقی اگلے سال تک مفت گیس کنکشن فراہم کردیئے جائیں گے۔ انہوں نے کہا کہ اجولا یوجنا ہماری حکومت کے پروگرام کی ایک زبردست داستان ہے۔
پیٹرولیم سبسڈیز
عبوری بجٹ میں 2019-20 کے بجٹ تخمینوں میں پیٹرولیم سبسڈی کے طور پر37478 کروڑ روپے فراہم کئے گئے ہیں۔جبکہ 2018-19 تک بجٹ تخمینوں میں 24933 کروڑ روپے فراہم کئے گئے تھے۔
پی او ایل کی درآمد
بجٹ دستاویزات کے ساتھ ایف آربی ایم قانون کے تحت بیان میں کہاگیا ہے کہ بین الاقوامی سطح پر خام تیل کی قیمتوں میں اضافے کے پیش نظر اپریل، دسمبر 2018 میں پیٹرولیم تیل اور لوبری کینٹس کی درآمدات میں 42.9 فیصد کا اضافہ ہوا۔ یہ اپریل ، دسمبر 2018 میں 108.1 ارب ڈالر تھی ۔جبکہ سابقہ سال کی اسی مدت کے دوران یہ درآمد 75.7 ارب ڈالر تھی۔
12 ریاستو ں اور مرکز کے زیر انتظام علاقوں نے رضا کارانہ طور پر سرکاری نظام تقسیم کے ذریعہ ملنے والے مٹی کے تیل کو لینے سے منع کردیا
بجٹ دستاویز میں مزید کہا گیا ہے کہ کرناٹک، ہریانہ، تلنگانہ ، ناگا لینڈ، چنڈی گڑھ، گجرات، آندھراپردیش، بہار، گوا، پڈوچیری ، راجستھان اور مہاراشٹر نے مٹی کے تیل میں راست فائدے کی منتقلی اسکیم کے تحت رضا کارانہ طور پر سرکاری نظام تقسیم کے ذریعہ ملنے والے مٹی کے تیل کو لینے سے منع کردیا ہے۔اب تک آٹھ ریاستی سرکاروںاور مرکز کے زیر انتظام علاقوں کی انتظامیہ نے پہلے ہی سرکاری نظام تقسیم کے ذریعہ ملنے والے مٹی کا تیل پوری طرح سے لینے سے انکار کردیا ہے۔
صحت اور خاندانی بہبود کی وزارت
بھارت میں گذشتہ 24 گھنٹوں کے دوران 1.20 لاکھ یومیہ نئے معاملے دج ہوئے ہیں، جو تقریباًدو مہینوں میں سب سے کم ہیں
مسلسل 9 دن سے 2 لاکھ سے کم نئے معاملے درج ہورہے ہیں
ملک بھر میں 15,55,248مریض زیر علاج ہیں، مسلسل 5 ویں روززیر علاج مریضوں کی تعداد 20 لاکھ سے کم درج ہوئی ہے
مسلسل23ویں دن یومیہ نئے معاملات کے مقابلے یومیہ شفایاب ہونے والوں کی تعداد زیادہ درج ہوئی
شفایابی کی شرح میں اضافہ ہوکر 93.38 فیصد پر پہنچ گئی
یومیہ متاثرہ مریضوں کی شرح مزیدکم ہوکر 5.78 فیصد ہوئی، مسلسل 12 دنوں سے 10 فیصد سےکمی کا رجحان جاری ہے
گذشتہ 24 گھنٹوں میں 36.5 لاکھ سے زیادہ ٹیکے لگائے گئے ہیں
نئی دلّی ،05 جون، 2021/
ملک بھر میں گذشتہ 24 گھنٹوں کے دوران 1,20,529 نئے معاملے درج ہوئے ہیں، جو تقریباًدو مہینوں کے دوران  سب سے کم ہے۔ ملک بھر میں اب مسلسل 9ویں دن یومیہ نئے معاملوں کی تعداد 2 لاکھ سے بھی کم ہے۔ یہ مرکز اور ریاستوں/ مرکز کے زیر انتظام علاقوں کی مشترکہ کوششوں کا نتیجہ ہے۔
بھارت میں زیر علاج مریضوں کی تعداد میں مسلسل کمی سامنے آرہی ہے۔ملک بھر میں آج زیر علاج مریضوں کی تعداد 15,55,248ہے۔ مسلسل پانچ دنوں سے 20 لاکھ سے کم معاملے درج ہورہے ہیں۔
گذشتہ 24 گھنٹوں میں زیر علاج مریضوں کی مجموعی تعداد میں سے 80,745 کی کمی واقع ہوئی ہے اور اب ملک بھر کے متاثرہ مریضوں کی مجموعی تعداد میں سے زیر علاج مریضوں کی تعداد محض 5.42 فیصد ہے۔
بھارت میں مسلسل23ویں دن یومیہ نئے معاملات کے مقابلے یومیہ شفایاب ہونے والوں کی تعداد زیادہ درج ہوئی۔ گذشتہ 24 گھنٹوں کے دوران 1,97,894 مریض شفا یاب ہوئے ہیں۔
یومیہ نئے معاملات کے مقابلے گذشتہ 24 گھنٹوں کے دوران شفایابی کے مزید 77,365 معاملے درج ہوئے ہیں۔
کووڈ-19 عالمی وبا کے آغاز کے بعد سے مجموعی طور پر متاثرہ ہونے والے افراد میں سے 2,67,95,549 افراد پہلے ہی شفایاب ہوچکے ہیں اور گذشتہ 24 گھنٹوں میں 1,97,894 مریض شفایاب ہوئے ہیں۔ مجموعی طور پر شفایاب ہونے والے مریضوں کی شرح 93.38 فیصد ہے، جس سے اضافے کا رجحان نظر آتا ہے۔
گذشتہ 24 گھنٹوں میں ملک بھر میں مجموعی طور پر 20,84,421 لوگوں کی جانچ کی گئی اور بھارت میں اب تک مجموعی طور پر 36.1 کروڑ سے زیادہ  جانچ کرائی جاچکی ہیں۔
ایک طرف ملک بھر میں جانچ کے عمل میں اضافہ کیا گیا ہے، جانچ کے بعدہفتہ وار متاثرہ معاملوں میں مسلسل کمی کا رجحان سامنے آرہا ہے۔ فی الحال ہفتہ وار متاثرہ مریضوں کی شرح 6.89 فیصد ہے، جبکہ یومیہ متاثرہ مریضوں کی شرح آج 5.78 فیصد پر پہنچ گئی۔ مسلسل 12 دنوں سے یہ 10 فیصد کم درج ہورہی ہے۔
ملک گیر ٹیکہ کاری مہم کے تحت ملک بھر میں کووڈ -198 سے بچاؤ کے لئے ٹیکہ لگوانے والے افراد کی تعداد مجموعی تعداد آج 22.78 کروڑ سے تجاوز کرگئی۔ گذشتہ 24 گھنٹوں کے دوران 36,50,080 افراد کو ٹیکے لگائے گئے۔
آج صبح موصولہ عبوری رپورٹ کے مطابق 32,00,677 سیشنز کے ذریعے مجموعی طور پر 22,78,60,317 افراد کو ٹیکے لگائے جاچکے ہیں۔
ان میں شامل ہیں:
|
|
ایچ ایل ڈبلیوز
|
|
پہلی خوراک
|
|
99,45,863
|
|
دوسری خوراک
|
|
68,41,480
|
|
ایف ایل ڈبلیوز
|
|
پہلی خوراک
|
|
1,60,57,349
|
|
دوسری خوراک
|
|
86,38,798
|
|
18 تا 44 سال عمر کا درمیانی کا زمرہ
|
|
پہلی خوراک
|
|
2,59,69,460
|
|
دوسری خوراک
|
|
1,19,137
|
|
45 تا 60 سال کی عمر کے افراد
|
|
پہلی خوراک
|
|
6,97,94,194
|
|
دوسری خوراک
|
|
1,11,93,705
|
|
60 سال سے زیادہ عمر کے افراد
|
|
پہلی خوراک
|
|
6,01,85,472
|
|
دوسری خوراک
|
|
1,91,14,859
|
|
میزان
|
|
22,78,60,317
کابینہ
مرکزی کابینہ نے ماحولیاتی تعاون کے بارے میں ہندوستان اور فن لینڈ کے درمیان تعاون کے مفاہمت نامے کی منظوری دے دی ہے
نئی دہلی،10 اکتوبر / مرکزی کابینہ نے جس کی صدارت وزیراعظم جناب نریندر مودی نے کی ماحولیاتی تعاون کے بارے میں ہندوستان اور فن لینڈ کے درمیان تعاون کے مفاہمت نامے کی منظوری دے دی ہے ۔ تعاون کے اس مفاہمت نامے کے ذریعےہر ایک ملک میں نافذ قانونی ضابطوں کے نفاذ کو ذہن میں رکھتے ہوئے یکسانیت ، دونوں طرف سے ایک طرح کے اقدامات اور آپسی فائدے کی بنیاد پر ماحولیات کے تحفظ اور قدرتی وسائل کے بندوبست کے شعبے میں دونوں ملکوں کے درمیان قریبی اور طویل مدتی تعاون کو قائم کیا جا سکے گا اور اسے فروغ دیا جا سکے گا ۔
امید ہے کہ تعاون کے اس مفاہمت نامے کے ذریعے ماحولیاتی کے بہتر تحفظ اس کی بہتر برقراری اور آب و ہوا کے بہتر بندوبست نیز جنگلاتی زندگی کے تحفظ اور اسے محفوظ رکھنے کے لئے جدید ترین ٹیکنالوجیوں اور بہترین کارروائیوں کا استعمال کیا جا سکے۔
اس مفاہمت نامے کے تحت جن شعبوں میں تعاون کیا جائے گا وہ مندرجہ ذیل ہے:
- ہوا اور پانی کے آلودہ ہونے کی روک تھام اور اسے صاف ستھرا بنانے ، کثافت سے دو چار زمینوں کی اصلاح کرنا ۔
- کچرے کا بندوبست جس میں خطرناک کچرا اور کچرے کو توانائی میں بدلنے کی ٹیکنالوجی بھی شامل ہے ۔
- گشتی اقتصادیات کا فروغ ، چھوڑے کاربن کے مسائل کا حل اور جنگلات سمیت قدرتی وسائل کا دیر پا بندوبست ۔
- آب و ہوا کی تبدیلی ۔
- ماحولیات اور جنگلات کی نگرانی اور اس کی معلومات کا بندوبست ۔
- سمندری اور ساحلی وسائل کا تحفظ ۔
- سمندری ؍ سمندری ساحلوں کے پانی کا مضبوط بندوبست ۔
- کوئی بھی ایسا دوسرا شعبہ جس پر متفقہ طور پر اتفاق ہو۔
پس منظر :
بڑھتے ہوئے ماحولیاتی مسائل کسی ایک ملک تک محدود نہیں ہے بلکہ یہ پوری دنیا کے لئے ایک سنجید چیلنج کی حیثیت رکھتی ہے۔ ہندوستان دنیا میں تیزی سے ابھرنے والی معیشتوں میں شامل ہے۔ جس کے ساحل بہت وسیع ہیں۔ اور وہ قیمتیں حیاتیاتی تنوع کا حامل ہے۔ فن لینڈ کے خاص ماحولیاتی مسائل ، فضا اور پانی کی آلودگی ہے اور اس میں اس کی جنگلاتی زندگی کا تحفظ بھی شامل ہے۔ فن لینڈ کی سب سے بڑی ماحولیاتی ایجنسی اس کی ماحولیاتی وزارت ہے۔ جس کا قیام 1983 میں عمل میں آ تھا۔ اندرون ملک اور آس پاس کے ملکوں کی صنعتی کثافت دونوں ملکوں کی فضا اور خالص پانی کی فراہمی کو متاثر کرتی ہے۔ فن لینڈ کو آبی کثافت اور قدرتی وسائل کی بڑھتی ہوئی مانگ کے چیلنج کا سامنا ہے۔ دونوں ملکوں کی بہت سے ماحولیاتی مسائل درپیش ہیں۔مثلاً ذائعے شدہ پانی کا بندو بست، ایسے جانوروں کا تحفظ جن کی بقا کو خطرہ در پیش ہے فضائی اور آبی کثافت پر قابو پانا اور قدرتی وسائل کی بڑھتی ہوئی مانگ ۔
فوری ضرورت کو دیکھتے ہوئے دونوں ملکوں نے ماحولیات کے تحفظ اور قدرتی وسائل کے بندوبست نیز بہتر ماحولیاتی تحفظ کے لئے درکار جدید ترین ٹیکنالوجی اور بہترین کارروائیوں کے شعبے میں آپس میں تعاون کرے اور طویل مدتی تعاون قائم کرنے کا فیصلہ کیا۔
بہت چھوٹی، چھوٹی اور درمیانی صنعتوں کی وزارت
بین الاقوامی ایس ایم ای کنونشن، 2023 کے تیسرے سالانہ ایڈیشن کا انعقاد نئی دہلی میں 19 سے 21 مارچ تک
بین الاقوامی ایس ایم ای کنونشن 2023  کا تیسرا سالانہ ایڈیشن کا انعقاد ایم ایس ایم ای کی وزارت اور وزارت خارجہ، انڈیا ایس ایم ای فورم اور مدھیہ پردیش حکومت کے ساتھ مشترکہ طور پرایک کلیدی ریاستی شراکت دار اور اتر پردیش حکومت کے ایسوسی ایٹ اسٹیٹ پارٹنر کے طور پر ہونے جارہا ہے۔ انٹرنیشنل نیٹ ورک فارایس ایم ای  اور ورلڈ یونین آف اسمال اینڈ میڈیم انٹرپرائزز  بین الاقوامی شراکت دار ہیں اور ٹاٹا اے آئی اے نئی دہلی میں 19 سے 21 مارچ 2023 تک آئی ایس سی 2023 کے لیے انشورنس پارٹنر ہے۔
ایم ایس ایم ای کے مرکزی وزیر جناب نارائن رانے، معزز مہمانوں کے ساتھ افتتاحی تقریب کے مہمان خصوصی ہوں گے- معزز مہمانوں میں ، ایم ایس ایم ای کے وزیر مملکت ،جناب بھانو پرتاپ سنگھ ورما، اور وزارت خارجہ میں وزیر مملکت ڈاکٹر راج کمار رنجن سنگھ،مدھیہ پردیش حکومت میں ایم ایس ایم ای اور سائنس اور ٹیکنالوجی کے وزیر، جناب اوم پرکاش سکلیچا اور اتر پردیش حکومت میں ، ایم ایس ایم ای، کھادی، دیہی صنعت، ریشم اور ٹیکسٹائل کے وزیر جناب راکیش سچن شامل ہیں ۔اس کے علاوہ مرکزی اور ریاستی حکومتوں کے سینئر افسران بھی اس افتتاحی تقریب میں موجود ہوں گے۔
اس سال آئی ایس ای ،2023 میں 1500 سے زیادہ ایس ایم ای کے شرکت کی توقع ہے جس میں مرکزی توجہ کا مرکز ہندوستان کے چار بڑے سن رائز سیکٹر ہیں، جس میں صاف صفائی کی ٹیکنولوجی کا شعبہ اور سبز توانائی ، مینوفیکچرنگ، خدمات کا شعبہ اور خوردنی اشیا کی ڈبہ بندی کا شعبہ اور زرعی آلات کا شعبہ شامل ہے۔
متعدد پینل مباحثے ہوں گے جن کا مقصد ایم ایس ایم ای کے لیے پائیدار ماحولیاتی نظام کی تعمیر کے لیے قابل عمل بصیرت اور سفارشات فراہم کرنا اور ایس ایم ای کو گلوبل ویلیو چینز میں شامل کرنا، اسٹریٹجک پارٹنرشپ بنا کر، ڈیجیٹل پلیٹ فارمز کا فائدہ اٹھانا، جدت پر توجہ مرکوز کرنا، معیارات اور ضوابط کی تعمیل، اور مالیت تک رسائی حاصل کرنا ہے۔
اس ایڈیشن میں دو روزہ کانفرنس ، 3 روزہ پاور بزنس بریک فاسٹ اور کامیاب اور ہم خیال کاروباریوں اور کاروباری رہنماؤں کے ساتھ نیٹ ورکنگ فراہم کرنے کا بھی پروگرام ہے۔
محنت اور روزگار کی وزارت
اداروں میں لیبر کوڈز
محنت و روزگار کے وزیر مملکت جناب رامیشور تیلی نے آج لوک سبھا میں ایک تحریری جواب میں بتایا کہ چھٹی اقتصادی مردم شماری کے مطابق، ہندوستان میں اداروں کی ایک بڑی تعداد سائز میں چھوٹی ہے۔ تاہم، اسٹیبلشمنٹ کے سائز کا لحاظ کئے بغیر لیبر کوڈز ورکرز کو دستیاب دستیاب تحفظ کو مستحکم کرتے ہیں، جس میں غیر منظم ورکرز کے لئے قانونی کم از کم اجرت، سماجی تحفظ اور ورکرز کی صحت کی دیکھ ریکھ شامل ہے۔ اجرتوں سے متعلق کوڈ 2020 نے کم از کم اجرت اور اجرت کی وقت پر ادائیگی کے قانونی حق کو یونیورسلائز کیا ہے جس کا مقصد پائیدار ترقی اور شمولیت والی ترقی کو سپور ٹ کرنا ہے۔اس کے علاوہ منظم اور غیر منظم دونوں شعبوں کے لیے تمام ملازمین اور ورکرز کو سماجی تحفظ فراہم کرانے کے لئے سماجی تحفظ سے متعلق کوڈ 2020  ہے۔ سماجی تحفظ کے کوریج میں اضافے کے لیے ایس ایس کوڈ میں درج ذیل التزامات کئے گئے ہیں:-
- ایمپلائز اسٹیٹ انشورنس کارپوریشن  کے کوریج کی نوٹی فائڈ اضلاع/علاقوں کے برخلاف کل ہند سطح تک توسیع،اس کے علاوہ 10 سے کم ملازمین والے اداروں کے لیے رضاکارانہ بنیادوں پر ای ایس آئی سی کوریج شروع لہا گہا ہے۔ علاوہ ازیں ای ایس آئی سی کے تحت ملنے والے فوائد کا اطلاق ایسے ادارے پر بھی ہوگا جو مرکزی حکومت کے ذریعہ نوٹی فائڈ خطرناک یا زندگی کو خطرے میں ڈالنے والا کام کرتے ہیں ، چاہے اس میں ایک ملازم مقرر ہو۔
- غیر منظم ورکرز ،گگ ورکرز اور پلیٹ فارم ورکرز کی بہبود کے لیے اسکیمیں وضع کرنے کے واسطے ایک سوشل سکیورٹی فنڈ ۔
- گگ ورکر اور پلیٹ فارم ورکر کی سماجی تحفظ کے فوائد فراہم کرنے کی اسکیمیں تیار کرنے کے مقصد سے تشریح کی گئی ہے۔
- مرکزی حکومت کو یہ اختیار دیا گیا ہے کہ وہ ای ایس آئی سی یا ایمپلائیز پروویڈنٹ فنڈ آرگنائزیشن کے ذریعے غیر منظم ورکرز ، گگ ورکرز اور پلیٹ فارم ورکرز اور ان کے اہل خانہ کو فوائد پہنچائے۔
۔۔۔۔۔۔۔۔۔۔۔
ش ح۔ا گ ۔ن ا۔

U- 8895
(Visitor Counter : 75
وزیراعظم کا دفتر
وزیراعظم نے مشن امرت سروور کی تعریف کی
وزیراعظم جناب نریندر مودی نے مشن امرت سروور کی تعریف کی ہے اور کہا ہے کہ ملک بھر میں جتنی تیزی سے امرت سروور بنائے جارہے ہیں، وہ امرت کال میں ہمارے عزائم کو پورا کرنے میں ایک نئی توانائی بخشنے کا کام کریں گے۔
اپنے ایک ٹویٹ میں جل شکتی کے مرکزی وزیر جناب گجیندر سنگھ شیخاوت نے بتایا کہ 40 ہزار سے زیادہ امرت سروور قوم کو وقف کیے گئے ہیں۔ انہوں نے یہ بھی کہا کہ 15 اگست 2023 تک 50 ہزار امرت سروور بنانے کا ہدف طے کیا گیا ہے۔
مرکزی وزیر کے ٹویٹ کا جواب دیتے ہوئے وزیراعظم نے کہا :
’’بہت بہت مبارک! جس تیزی سے ملک بھر میں امرت سرووروں کی تعمیر ہورہی ہے، وہ امرت کال کے ہمارے عزائم میں نئی توانائی بھرنے والی ہے۔ ‘‘
وزارت دفاع
بھارتی بحریہ نے مشن لائف سرگرمیوں کا اہتمام کیا
طرز حیات برائے ماحولیات
ماحولیات کے تئیں بیدار طرز حیات کو اپنانے کی اہمیت پر زور دیتے ہوئے بحریہ کی تمام اکائیوں اور اداروں میں عالمی یوم ماحولیات 2023 کے موقع پر مشن لائف  سرگرمیوں کا اہتمام کیا گیا ۔ یہ دن فطرت کے ساتھ مسلسل ہم آہنگی قائم کرکے زندگی بسر کرنے پر مرتکز ہے۔ بھارتی بحریہ نے ادارہ جاتی اور نجی دونوں سطحوں پر صاف ستھرے اور ماحول دوست طور طریقے اپنانے پر زور دیا۔ اس موقع پر کیے گئے کاموں میں آکیوپینسی سینسروں اور خودکار کنٹرولرس کے توسط سے توانائی کی بچت، ای۔گاڑیوں پر زور دیتے ہوئے آلودگی کو کم کرنے، بحریہ کے دفاتر میں گاڑیوں کا استعمال نہ کرنے والے دن کا اہتمام، عوامی سطح پر سائیکل ساجھا کرنے کا نظام، آبی تحفظ سے متعلق اقدامات اور ’میری لائف‘ مراکز کے توسط سے غیر استعمال شدہ گھریلو سازو سامان، کتابوں وغیرہ کا کلکشن اور تقسیم شامل ہیں۔ شمسی توانائی سے چلنے والی اسٹریٹ لائٹنگ، مینگرو جنگلات کی بحالی اور شجرکاری مہمات جیسے اقدامات کے توسط سے کاربن اخراج میں تخفیف لانا بھی اس میں شامل ہے۔ سال 2022-23 میں مجموعی طور پر 524820 پیڑ پودے لگائے گئے ہیں جن سے ایک سال میں تقریباً 11500 ٹن کاربن جذب ہوا۔
’سووَچھ بھارت ابھیان‘ کے وژن سے ہم آہنگ بھارتی بحریہ نے پنیت ساگر ابھیان  پروگرام کے تحت ایک ملک گیر مہم کا آغاز کیا ہے۔ یہ مہم ساحل سمندر/کناروں پر جمع پلاسٹک اور دیگر کوڑاکرٹ کو صاف کرنے اور صاف ستھرا، پرسکون اور خوبصورت سمندر بنائے رکھنے کی اہمیت کے بارے میں بیداری پھیلانے پر مرتکز ہے۔ بحریہ کی مقامی اکائیاں اور ادارے ندیوں / جھیلوں سمیت ساحل سمندر کی صفائی ستھرائی کے لیے ہر مہینے ایک دن وقف کرتے ہیں اور کوڑا کرکٹ کو ٹھکانے لگانے /سائیکلنگ کے لیے مقامی بلدیاتی اداروں ، غیر سرکاری تنظیموں، این ایچ اے آئی اور این سی سی کے علاقائی ڈائرکٹر حضرات کے ساتھ رابطہ قائم کرتے ہیں۔ گذشتہ برس، 58 ساحل سمندر اور 2100 کلومیٹر طویل کوسٹل لائن سے تقریباً 78700 کلو گرام پلاسٹک کچرا صاف کیا گیا۔
سماجی شراکت داری نے ان پہل قدمیوں کو نافذ کرنے میں اہم کردار ادا کیا ہے۔ بھارتی بحریہ میں ماحول دوست اقدامات کا کامیاب نفاذ، ازخود باشعور بحری برادری، ماحولیاتی اصلاح اور توانائی تحفظ کی ضرورت کے تئیں بیداری کی بدولت ممکن ہو پایا ہے۔ ماحولیات کے تئیں ذمہ داری کے احساس کو بڑھاوا دینے کے لیے، اجتماعی شراکت داری سے متعلق مختلف تقریبات جیسے ’لائف تقریب حلف برداری، اجتماعی شرمدان، ساحل سمندر کی صفائی ستھرائی سے متعلق مہم، سائیکلوتھون/واکتھون کا باقاعدگی سے اہتمام کیا جاتا ہے۔
امور داخلہ کی وزارت
نیم فوجی دستوں کی جدیدکاری
نئی دہلی،10؍جولائی،مرکزی مسلح پولیس فورسیز ؍ آسام رائفلز  ؍نیشنل سکیورٹی گارڈ کی جدیدکاری ، ان کی آپریشنل ضروریات کے مطابق، ایک جاری عمل ہے۔ نہایت جدید ترین ہتھیاروں، کپڑوں، ماہر گاڑیوں اور سازوسامان کی تحویل کے ذریعےمرکزی مسلح پولیس فورسیز ؍ آسامرائفلز  ؍ قومی سلامتی دستہ کو فنڈز ان کی جدیدکاری اور صلاحیت میں بہتری کے لئے مختص کئے گئے ہیں۔
گزشتہ 3 برس کے دوران سی اے پی ایف ؍ اے آر؍ این ایس جی کے ذریعہ نہایت جدید ترین ہتھیاروں اور گولہ بارود، نئی گاڑیوں اور دیگر جدیدترین ٹیکنالوجیوں کو حاصل کرنےکےلئے 8593 کروڑروپےکی رقم خرچ کی گئی۔
حکومت نے مرکزی مسلح پولیس فورسیز کے اہلکاروں کی فلاح و بہبود کے لئے متعدد اقدامات کئے ہیں۔ حکومت کی مسلسل کوشش رہی ہے کہ مرکزی مسلح پولیس اہلکاروں کےلئے تسلی بخش مکانات میں اضافہ کیا جائے۔ سال 19-2018 کے دوران مرکزی مسلح پولیس فورسیز کے لئے رہائشی عمارتوں پر 1765.60کروڑ روپے کی رقم خرچ کی گئی۔
ریاست جموں و کشمیر اور نکسل مخالف کارروائیوں کے لئے بائیں بازو کی انتہاپسندی سے متاثرہ ضلعوں میں تعینات مرکزی مسلح پولیس فورسیز کے اہلکاروں کے موجودہ خطرات اور مشقت کے الاؤنس میں نمایاں اضافہ ہوا ہے۔ مرکزی مسلح پولیس فورسیز کے اہلکاروں کے لئے جموں سے سری نگر اور ڈیوٹی ؍ چھٹی پر واپس آنے ،نیزدلی سے سری نگر اور ڈیوٹی پر واپس آنے کے لئے مفت ہوائی سفر دستیاب ہے۔علاوہ ازیں مرکزی مسلح پولیس فورسیز کے اہلکاروں کے لئے پچاس بستر والے 33مشترکہ اسپتال 100 بستر والے چھ مشترکہ اسپتال، 200 بستر والے ایک اسپتال پر مشتمل طبی سہولتیں موجودہیں۔ حکومت نے 1368.53کروڑروپےکیمجوزہلاگتسےمیدان گڑھی، نئی دہلی میں ایک سنٹرل آرمڈ پولیس فورسیز انسٹی ٹیوٹ آف میڈیکل سائنسز  کے قیام کو منظوری دی ہے۔ یہ ادارہ ایک میڈیکل انسٹی ٹیوٹ ، 500 بستروالے ایک جنرل اسپتال، 300بستروالے ایک سپر اسپیشلٹی اسپتال، ایک نرسنگ کالج اور ایک اسکو ل آف پیرامیڈکس پر مشتمل ہوگا۔
مقامی اور بیرونی دونوں ہی ذرائع سے فوجیں ہتھیار خریدتی ہیں۔ موجودہ قوانین کے مطابق عالمی ٹینڈرس کی بنیاد پربیرونیملکوںسےہتھیار خریدے جاتے ہیں۔ مسلح فورسیز کی ضروریات میں مسلسل توسیع ہوتی جا رہی ہےاور حکومت کی کوشش ہوتی ہے کہ مسلحفورسیز کی ضرورتوں کی تکمیل انکی ضروریات کے مطابق کی جا سکے۔
دفاع کے وزیر مملکت جناب جی کشن ریڈی نے آج راجیہ سبھا میں ایک سوال کے تحریری جواب میں یہ اطلاع فراہم کی۔
۰۰۰۰۰۰۰۰

U-3005
(Visitor Counter : 47
امور داخلہ کی وزارت
مرکزی وزیر داخلہ جناب امت شاہ نےآج خواندگی کے بین الاقوامی دن کے موقع پر قوم کو مبارک باد دی ہے
وزیراعظم مودی کی دور اندیش قیادت میں ہماری حکومت، بچوں کو بااختیار بنانے اور اپنے مشن سب کے لئے تعلیم کی جانب انتھک کام کررہی ہے
این ای پی، بیٹی بچاؤ بیٹی پڑھاؤ ، سمگر شکشا ابھیان وغیرہ جیسی مودی حکومت کی اصلاحات سے، ان کے تئیں اُس کے عزم کا اظہار ہوتا ہے
خواندگی کے بین الاقوامی دن 2020 میں کووڈ- 19 بحران اور اس کے بعد کی صورت حال میں خواندگی، تدریس اور حصول علم پر توجہ دی جارہی ہے
نئی دہلی ،08ستمبر: مرکزی وزیر داخلہ جناب امت شاہ نے آج خواندگی کے بین الاقوامی دن کے موقع پر قوم کو مبارک باد دی ہے۔ اپنے پیغام میں مرکزی وزیر داخلہ نے کہا ‘‘وزیراعظم جناب نریندر مودی کی دور اندیش قیادت ، این ای پی ، بیٹی بچاؤ بیٹی پڑھاؤ، سمگر شکشا ابھیان وغیرہ جیسی اصلاحات کے ذریعے بچوں کو بااختیار بنانے اور اپنے مشن سب کے لئے تعلیم کی جانب انتھک کام کررہی ہے۔
خواندگی کے بین الاقوامی دن 2020 کے دوران کووڈ – 19 بحران اور اس کے بعد کی صورت حال میں ، خاص طور پر اساتذہ کے رول اور درس تدریس کے بدلتے ہوئے طور طریقوں کے دوران خواندگی، تدریس اور حصول علم پر توجہ دی جارہی ہے۔ اس موضوع میں ، خاص طور پر نوجوانوں اور بالغوں کے ضمن میں زندگی بھر سیکھتے رہنے کے منظر نامے میں خواندگی اور حصول علم کو اجاگر کیا گیا ہے۔
کوئلے کی وزارت
کوئلے کی پیداوار جون 2022 میں 32.57 فیصد بڑھ کر 67.59 ملین ٹن ہو گئی
کوئلے کے ڈسپیچ 75.46 ملین ٹن تک پہنچا
کوئلے پر مبنی پاور جنریشن میں جون میں 26.58 فیصد کا اضافہ ہوا
بھارت کی کوئلے کی پیداوار میں جون 2021 کے مقابلے میں جون 2022 میں 32.57 فیصد کا اضافہ ہوا اور یہ 50.98 ایم ٹی سے بڑھ کر 67.59 ملین ٹن  ہو گئی۔ کوئلہ کی وزارت کے عارضی اعدادوشمار کے مطابق، اس سال جون کے دوران کول انڈیا لمیٹڈ  سنگارینی کولیاریز کمپنی لمیٹڈ  اور کیپٹیو مائنز/دیگر نے بالترتیب 51.56 ایم ٹی ، 5.56 ایم ٹی اور 10.47 ایم ٹی کی پیداوار کر کے 28.87فیصد، 5.50 فیصد اور 83.53 فیصد کا اضافہ درج کرایا۔ کوئلے کی سرفہرست 37 کانوں میں سے 22 کانوں نے 100 فیصد سے زیادہ پیداوار کی اور دیگر نو کانوں کی پیداوار 80 سے 100 فیصد کے درمیان رہی۔
اس کے ساتھ ہی کوئلے کے ڈسپیچ میں جون 2021 کے مقابلے میں جون 2022 کے دوران 20.69 فیصد کا اضافہ ہوا ہے اور یہ 62.53 ایم ٹی سے بڑھ کر 75.46 ایم ٹی ہو گیا ہے۔ جون 2022 کے دوران سی آئی ایل اور کیپٹو/دیگر بالترتیب 15.20 فیصد اور 88.23 فیصد کا اضافہ درج کرایا ہے اور 58.98 اور 11.05 ایم ٹی کا ڈسپیچ کیا ہے۔ ایس سی سی ایل نے اس ماہ کے دوران 0.46 فیصد کی منفی نمو درج کرائی ہے۔
اس سال جون کے دوران پاور یوٹیلٹیز کو کئے جانےوالے ڈسپیچ میں بجلی کی مانگ میں اضافے کی وجہ سےجون 2021 کے مقابلےمیں اس سال جون کے دوران 30.77 فیصد کا اضافہ ہوا ہے اور یہ 49.62 ایم ٹی سے بڑھ کر 64.89 ایم ٹی ہوگیا ہے۔
کوئلے پر مبنی پر کوئلے پر مبنی پاور جنریشن میں جون 2021 کے مقابلے میں جون 2022 میں 26.58 فیصد کا اضافہ درج کرایا گیا ہے۔ جون 2022 میں بجلی کی مجموعی پیداوار جون 2021 کے مقابلے میں 17.73 فیصد زیادہ رہی ہے۔ تاہم کوئلے پر مبنی پاور جنریشن مئی میں 98609 ایم یو کے مقابلے میں جون 2022 کے مقابلے 95880 ایم یو رہی ہے اور اس میں 2.77 فیصد کی منفی نمو درج کی گئی۔ جون 2022 میں مجموعی پاور جنریشن 138995 ایم یو رہی جبکہ مئی 2022 میں یہ 140059 ایم یو تھی۔ اس طرح اس میں 0.76 فیصد کی منفی نمو درج کرائی ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-7297
(Visitor Counter : 98
آبی وسائل، دریائی ترقیات اور گنگا احیاء کی وزارت
پانی سے متعلق مسائل اب ہماری ترجیح ہونی چاہئے: یو پی سنگھ
نئی دہلی؍3 ؍مئی ؍آبی وسائل، دریائی ترقیات اور گنگا کے احیاء کی وزارت کے سکریٹری جناب یوپی سنگھ نے اس بات پر اپنی تشویش کا اظہار کیا ہے کہ ملک کے مختلف خطوں میں پانی کے بحران کی اطلاعات کے باوجود پانی سے متعلق مسائل کو ہماری روزمرہ کی گفتگو اور ہماری سماجی تشویشات میں مناسب جگہ نہیں ملی ہے۔ ٹیلی مواصلات اور آٹوموبائل کے سیکٹر میں نئی ترقیات کی جانب نہایت آسانی سے ہماری توجہ مبذول ہوئی ہے اور ہمارے مرکزی اسٹیج میں اس کو جگہ ملی ہے، لیکن پانی جو کہ پوری زندگی کا ذریعہ اورسرچشمہ ہے اور ہماری متعدد ضروریات کے لئے لازمی ہے، وہ معاشرتی مسائل میں اب بھی کوئی موضوع نہیں ہے۔ آج نئی دلی میں واٹر ڈائجسٹ کے ذریعے ‘‘پانی کی بازیابی، فطرت کی بازیابی-دوم’’ کے موضوع پر منعقدہ کانفرنس کے افتتاحی اجلاس سے خطاب کرتے ہوئے انہوں نے کہا کہ پانی کا معیار صنعتی آلودگی کے سبب دن بدن بد سے بدترہوتا جا رہا ہے۔ ہماری زندگی کی ضروریات کو پورا کرنے کے لئے، پانی کے معیار کو برقرار رکھنے کے لئے نئی ٹیکنالوجیوںکو فرو غ دینے کی ضرورت ہے۔
اس کانفرنس کا اہتمام پانی اور متعلقہ مسائل کےبارے میں بیداری پھیلانے،نیزپانی سےمتعلق کارروائیوں کو فروغ دینے کے لئے کیا گیا تھا۔اس کانفرنس کا بنیادی مقصداقوام متحدہ کے پائیدار ترقیاتی اہداف کے مطابق ایک ایسا پلیٹ فارم تیار کرنا تھا، جہاں پانی کے تحفظ اور بندوبست سے متعلق بہترین تصورات کو اُجاگر کرنے کے لئے گفتگو کی جا سکے ۔
مرکزی آبی کمیشن کے چیئرمین جناب مسعود حسین نے پانی کے بندوبست کی ضرورت پر زور دیا تاکہ پوری آبادی کےلئے پینے کے پانی ، آب پاشی اور صنعتی شعبے کی ضرورتوں کی تکمیل کی جا سکے۔ انہوں نے کہا کہ 80فیصد پانی کا استعمال زراعت کےلئے کیا جا رہا ہے۔ مائیکروآب پاشی ، چھڑکاؤ آب پاشی کے طریقۂ کار کو فروغ دیا جانا چاہئے تاکہ پانی کا مؤثر استعمال ہو سکے۔ سول سوسائٹی اب تک پانی کے بحران سے متعلق تمام پہلوؤں کو سمجھنے سے قاصر ہے۔ عوام کو اس بارے میں آگاہ کرنے کےلئے عوامی بیداری تحریک کی ضرورت ہے۔ انہوں نے مزید کہا کہ زیرزمین پانی کے بہت زیادہ استعمال اور پانی کے استحصال کو چیک کرنے کے لئے دریاؤں کے پانی کی بین طاس منتقلی ، مائیکرو آب پاشی تکنیک ، پانی کی ری سائکلنگ اور پانی کو دوبارہ استعمال کرنا وقت کی ضرورت ہے۔
این ایم جی سی کے ڈائریکٹر جنرل جناب راجیو رنجن مشرا نے کہا کہ ہم صحیح معنوں میں اپنے دریاؤں کی حفاظت کی جانب توجہ نہیں دے رہے ہیں، جبکہ یہ حقیقت ہے کہ دریا ہمارے وجو د اور بقا کے لئے نہایت ضروری ہے۔ ہمیں دریاؤں کی آبی زندگی، حیاتیاتی تنوع اور دریائی نباتات اور حیوانات سے متعلق بیداری پھیلانے کی ضرورت ہے تاکہ یہ ہمارے گھروں میں روزمرہ کی گفتگو کا موضوع بن سکے اور ہم اپنے دریاؤں کی جانب مزید توجہ دینے والا رویہ اپنا سکیں۔
اس کانفرنس میں صنعت، سرکاری اداروں، ترقیاتی ایجنسیوں اور تعلیمی اداروں سے تعلق رکھنے والے تقریباً 150 افراد نے شرکت کی۔ کانفرنس کے دوران ‘‘ سبھی کے لئے پانی : پانی کے دستیاب وسائل سے متعلق گفتگو اور پائیدار ترقیاتی اہداف کو حاصل کرنے کے لئے درکارکوششوں کے لئے ایک پلیٹ فارم’’، ‘‘ آب پاشی– پانی کے دستیاب وسائل کو متوازن بنانے اور ٹیکنالوجیکل اختراعات کو اپنانے کے لئے حکمت عملی ’’ اور ندیوں سے متعلق معاون دریاؤں کی حفاظت ’’ جیسے موضوعات پر پینل مذاکرے کے ساتھ تین اجلاسوں کا اہتمام کیاگیا۔
۔۔۔۔۔۔۔۔۔۔۔
م ن۔ م ع ۔ ک ا۔
U-2039
(Visitor Counter : 316
وزارت دفاع
جنگی سازو سامان تیار کرنے والی فیکٹریوں کا کارپورائیزیشن
نئی دہلی، 19 ستمبر 2020: وزیر مملکت برائے دفاع جناب شری پد نائک نے آج راجیہ سبھا میں جناب بی لنگئیا یادو کو دیے گئے ایک تحریری جواب میں کہا کہ کابینہ کمیٹی نے 29.02.2020 کو منعقد کی گئی میٹنگ میں، آرڈنینس فیکٹری بورڈ  ، جو کہ وزارت دفاع کا ایک ذیلی آفس ہے، کو کمپنیز ایکٹ 2013 کے تحت رجسٹرڈ، ایک یا ایک سے زائد 100 فیصد سرکاری کارپوریٹ ادارے میں تبدیل کرنے کو منظوری دے دی ہے۔
او ایف بی کے کارپورائیزیشن سے جنگی سازو سامان کی فراہمی میں ادارے کی خودمختاری ، جوابدہی اور اہلیت میں بہتری واقع ہوگی۔
او ایف بی کے کارپورائیزیشن کے مسئلے پر، آرڈنینس فیکٹریوں میں مصروف عمل فیڈریشن آف ڈفینس امپلائز نے 20/08/2019 سے 25/08/2019 تک ہڑتال کی۔ اس ہڑتال نے کام کاج کے پانچ دنوں کے دوران تمام 41 فیکٹریوں میں عام پیداواری سرگرمیوں کو کافی حد تک متاثر کیا۔عام پیداواری سرگرمیاں 26 اگست 2019 کے بعد سے ایک مرتبہ پھر شروع ہوئیں۔
ڈیپارٹمنٹ آف ڈفینس پروڈکشن جنگی سازو سامان تیار کرنے والی فیکٹریوں سے وابستہ فیڈریشنوں اور انجمنوں سے اس تبدیلی کے بارے میں ان کے نظریات جاننے کے لئے مسلسل رابطے میں ہیں۔او ایف بی کے کارپورائیزیشن کے مکمل عمل کی نگرانی اور رہنمائی ، جس میں اجرت اور ریٹائرمنٹ سے متعلق فوائد کی حفاظت کرتے ہوئے منتقلی حمایت اور ملازمین کی ازسر نو تعیناتی سے متعلق منصوبہ بھی شامل ہے ، کے لئے وزیر دفاع کی چیئرمین شپ میں وزراء کا بااختیار گروپ  تشکیل دیا گیا۔